Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 178

f) Kismotorfecskendők és átemelő szivattyúk témából: Definíciós szinten sajátítsák el a tanulók: — az alkalmazott kismotorfecskendők és az átemelő szivattyúk felépítését, egyes szerkezeti részeinek működését (motor, szivattyú, légtelenítő, gyújtás, üzemanyag-ellátás, kapcsoló elemek, mérőműszerek), — a működés előkészítésének egyes fázisait, a telepítés és a megszerelés szabályait, — a motorok hideg, meleg, valamint téli időszakban történő beindításának egyes lépéseit, — a légtelenítés és a szivattyú bekapcsolásának műveleteit, — a vízvétel és vízadás szabályait, — a folyamatos működés esetén végrehajtandó tennivalókat (zsírzás, üzemanyag-utántöltés, szakaszos vízadás, vízeltávolítás, sugárképzés), — a kismotorfecskendőnél az elektromos és mechanikus indítás, valamint a habképzés egyes fázisait, — a kismotorfecskendők soros és párhuzamos kapcsolásának szabályait, — a meghibásodás felismerésének és elhárításának lehetőségeit, — az ellenőrzés és karbantartás szabályait, a próbaindítások és járatások szabályait, valamint a készenlét követelményeit. Jártasság szinten sajátítsák el — az ismeretek alkalmazásának minőségében — a tanulók: — a kismotorfecskendők készenlétbe helyezését, ellenőrzését, karbantartását, a víztelenítési és a kenési teendők ellátását, — a megtelepítés, a működés, a vízadás és a vízeltávolítási feladatainak végrehajtását, — a kismotorfecskendők soros és párhuzamos kapcsolásának alkalmazását, — az üzem közben bekövetkező meghibásodások felismerését, kisebb hibák elhárítását (gyertya-csere, gyújtásbeállítás, tömítetlenség megszüntetésére, üzemanyag-ellátó rendszer tisztítására).

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes